*Proiect*

**GUVERNUL REPUBLICII MOLDOVA**

**HOTĂRÂRE** nr.**\_\_\_\_\_\_\_**

 **din \_\_\_\_\_\_\_\_\_\_\_\_ 2020**

**pentru modificarea Regulamentului cu privire la evaluarea, administrarea și valorificarea bunurilor infracționale (sechestrate), aprobat prin Hotărârea Guvernului nr. 684/2018**

--------------------------------------------------------

Guvernul **HOTĂRĂŞTE:**

1. Regulamentul cu privire la evaluarea, administrarea și valorificarea bunurilor infracționale (sechestrate), aprobat prin Hotărârea Guvernului nr. 684/2018 (Monitorul Oficial al Republicii Moldova, 2018, nr. 384-395, art. 1020) se modifică după cum urmează:
2. **punctul 10:**

**la spb. 1)** după textul „valută străină” se completează cu textul „liber convertibilă”;

**la spb. 2)** textul „valută străină convertibilă” se substituie cu textul „valută străină liber convertibilă”;

**se completează cu sbp. 3), 4) și 5)** cu următorul cuprins:

„3) Moneda electronică este convertită în monedă naţională sau în valută străină liber convertibilă de către entitatea care a solicitat aplicarea sechestrului asupra acestei valute și o administrează”.

„4) Mijloacele bănești sechestrate pe conturile prestatorilor de servicii de plată sunt transferate pe conturile trezoreriale gestionate de Agenție. În cazul depozitelor bancare, acestea sunt transferate pe conturile trezoreriale ale Agenției, la expirarea termenului de depozit. Transferul depozitelor bancare este dispus prin act judecătoresc. Banca comercială licențiată va informa Agenția despre transferul mijloacelor bănești pe conturile trezoreriale.

5) La sechestrarea creanțelor ajunse la scadență, contravaloarea acestora este transferată pe conturile trezoreriale ale Agenției. Transferul este dispus prin act judecătoresc”;

1. punctul 12 va avea următorul cuprins:

„**12**. Valorificarea bunurilor sechestrate constituie înstrăinarea acestora prin vânzarea la preț mai mare, egal sau mai mic (în condițiile pct. 36 din prezentul Regulament) decât cel evaluat în conformitate cu prevederile art. 11 din Legea nr. 48/2017 privind Agenția de Recuperare a Bunurilor Infracționale, art. 2071 și 2297 din Codul de procedură penală al Republicii Moldova nr. 122/2003 și ale prezentului Regulament, după cum urmează:

1. bunurile sechestrate sunt vândute în baza unui contract de comision încheiat de către Agenție cu agenții economici care comercializează bunuri similare. Contractul este încheiat conform prevederilor art. 5 alin.(1) lit. i) din Legea nr. 131/2015 privind achizițiile publice.
2. în cazul imposibilității contractării agenților economici sau neexecutării obligațiilor contractuale de către aceștia, bunurile sunt vândute prin intermediul licitațiilor publice.
3. în situația în care bunurile sechestrate nu au fost vândute după organizarea a două licitații publice cu strigare, vânzarea lor are loc în cadrul licitațiilor publice cu diminuarea treptată a prețului inițial de vânzare sau, în cazul unui singur cumpărător, prin negocieri directe. Valorile mobiliare se expun spre comercializare în modul stabilit de legislația privind piaţa de capital.
4. în cazul în care, în acțiunea civilă înaintată de partea vătămată se face referire la bunul pus sub sechestru, până la valorificarea acestuia, se va informa și se va solicita acordul părții vătămate. Dacă partea vătămată insistă asupra restituirii bunului în natură, aceasta este preîntâmpinată despre riscurile diminuării prețului și costurile de întreținere ale bunului.
5. **punctele 13 și 14** vor avea următorul cuprins:

„**13**. În cazul aplicării sechestrului în scopul recuperării prejudiciului cauzat sau garantării achitării amenzii, persoana bănuită, învinuită, inculpată, sau civilmente responsabilă sau reprezentanții acestora, bunul căreia este pus sub sechestru, poate să transfere o contravaloare egală cu valoarea bunului indisponibilizat la conturile trezoreriale gestionate de Agenție, în termen de 15 zile de la data aducerii la cunoștință. În cazul persoanei condamnate termenul de 15 zile curge din momentul rămânerii definitive a hotărârii instanței de judecată. După atestarea transferării contravalorii, persoana bănuită, învinuită, inculpată, condamnată sau civilmente responsabilă, solicită eliberarea bunului indisponibilizat și ridicarea măsurii de asigurare. Agenția în termen de 5 zile dispune ridicarea măsurii de asigurare.

**14**. În cazul în care persoana bănuită, învinuită, inculpată, condamnată sau civilmente responsabilă sau reprezentanții acestora nu solicită și/sau nu achită contravaloarea egală cu prețul evaluat de către Agenție în termen de 15 zile, bunurile se expun spre comercializare în baza contractului de comision sau este organizată licitația publică de către Serviciul Fiscal de Stat în conformitate cu pct. 12 din prezentul Regulament. Agentul economic (comisionarul) și Agenția (comitentul) stabilesc valoarea comisionului de comun acord, care nu depășește 10% din prețul de vânzare a bunului. Comisionarul poate vinde bunul sechestrat cu reducere. Reducerea este admisă din contul comisionului prevăzut de contractul de comision. În dependență de factorii sezonieri, economici, sociali, Agenția poate diminua prețul bunului cu cel mult 10% din prețul inițial pentru bunurile vândute în baza contractului de comision. Valoarea cumulativă a diminuării prețului bunului sechestrat vândut, reducerii de preț și comisionului nu va depăși 10% din prețul inițial. Din momentul primirii bunurilor, răspunderea pentru păstrarea și integritatea lor o poartă agentul economic care le-a preluat.”

1. **se completează cu punctul 141** cu următorul cuprins:

“**141.** Serviciul Fiscal de Stat comercializează bunurile sechestrate prin licitație cu strigare sau cu reducere”.

1. **se completează cu punctul 142** cu următorul cuprins:

“**142.** Pentru asigurarea procesului de comercializare, precum și în cazuri de securizare a bunurilor sechestrate, Agenția poate înregistra bunurile sechestrate pentru perioada de valorificare pe numele său. Cheltuielile suportate sunt asigurate din bugetul Centrului Național Anticorupție. Înregistrarea bunurilor pe numele Agenției este dispusă prin act judecătoresc”.

1. **la pct. 16 sbp. 9)** va avea următorul cuprins:

“9) informaţia despre necesitatea depunerii unui acont de 10% din preţul iniţial de comercializare a bunurilor şi contul trezorerial, gestionat de Serviciul Fiscal de Stat, la care acesta urmează a fi depus;”

1. pct. 19 va avea următorul cuprins:

”19. Licitația cu strigare are loc dacă este înscris cel puțin un participant. În cazul înregistrării la licitația cu strigare a unui singur participant, Comisia este în drept să vândă acestuia bunul solicitat la prețul inițial”.

1. pct. 22 se completează cu subpunct nou cu următorul conţinut “51. În cadrul licitaţiei cu strigare/reducere, stabilește pasul licitării care nu este mai mic de 1 la sută din preţul de expunere, dar nu mai mare de 10 la sută”.
2. pct. 23 se completează cu textul „ , care este gestionat de către Serviciul Fiscal de Stat. La finalizarea procedurii de licitație, mijloacele bănești obținute din valorificarea bunurilor sechestrate sunt transferate pe conturile trezoreriale gestionate de Agenție”;
3. pct. 32 se completează cu textul: “Contractul cu licitantul este încheiat pentru fiecare lot în parte expus spre licitare. Comisia de licitație sau comisionarul poate diviza bunurile transmise printr-un lot pentru asigurarea procesului optim de comercializare în cazul în care divizarea bunurilor nu aduce atingere proprietăților acestor bunuri”.
4. la pct. 42 cuvintele “şi 41” se substituie cu „ , 41 şi 45” şi cuvântul “Agenţie” se substituie cu „Serviciul Fiscal de Stat”.
5. pct. 48 va avea următorul cuprins: „48. Dacă la licitaţia cu reducere nu s-a înscris niciun participant sau dacă bunurile nu au putut fi comercializate, Serviciul Fiscal de Stat, în termen de 30 de zile de la data expirării termenului de înscriere la licitaţia la care nu s-a înscris niciun participant sau de la data organizării licitaţiei cu reducere, anunţă o licitaţie repetată. Dacă şi la licitația repetată nu se înscrie niciun participant sau dacă bunurile nu sânt comercializate, Serviciul Fiscal de Stat informează Agenția despre rezultatele obținute și aceste bunuri sunt administrate conform principiilor generale ale prezentului Regulament.”
6. la punctul 53 textul „elaborate în acest sens” se substituie cu textul „*elaborate și* *aprobate de către Directorul Centrului Național Anticorupție*”.
7. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Ion CHICU**

Contrasemnează:

Viceprim-ministru

Ministru al finanțelor Serghei PUȘCUȚA